CELEX: 62019CN0215
Language: hr
Date: 2019-03-08 00:00:00
Title: predmet C-215/19: Zahtjev za prethodnu odluku koji je 8. ožujka 2019. uputio Korkein hallinto-oikeus (Finska) — Veronsaajien oikeudenvalvontayksikkö

13.5.2019   
            
            
               HR
            
            
               Službeni list Europske unije
            
            
               C 164/39
            
         
      Zahtjev za prethodnu odluku koji je 8. ožujka 2019. uputio Korkein hallinto-oikeus (Finska) — Veronsaajien oikeudenvalvontayksikkö
      (predmet C-215/19)
      (2019/C 164/41)
      Jezik postupka: finski
      
         Sud koji je uputio zahtjev
      
      Korkein hallinto-oikeus
      
         Stranke glavnog postupka
      
      
         Žalitelj: Veronsaajien oikeudenvalvontayksikkö
      
         Druga stranka u postupku: A Oy
      
         Prethodna pitanja
      
      
                  1.
               
               
                  Treba li članke 13.b i 31.a Provedbene uredbe Vijeća (EU) br. 282/2011 (1) od 15. ožujka 2011. o utvrđivanju provedbenih mjera za Direktivu 2006/112/EZ (2) o zajedničkom sustavu poreza na dodanu vrijednost, kako je izmijenjena Provedbenom uredbom Vijeća (EU) br. 1042/2013 (3) od 7. listopada 2013. o izmjeni Provedbene uredbe (EU) br. 282/2011 o mjestu isporuke usluga, tumačiti na način da se usluge podatkovnog centra poput onih iz glavnog postupka, kojima trgovac svojim klijentima nudi ormariće za smještanje poslužiteljâ, zajedno s dodatnim uslugama, smatraju iznajmljivanjem nepokretne imovine?
               
            
                  2.
               
               
                  U slučaju niječnog odgovora na prvo prethodno pitanje: treba li članak 47. Direktive 2006/112/EZ o PDV-u i članak 31.a prethodno navedene provedbene uredbe ipak tumačiti na način da se usluga podatkovnog centra poput one iz glavnog postupka smatra uslugom povezanom s nepokretnom imovinom, čije je mjesto isporuke mjesto gdje se nalazi nepokretna imovina?
               
            
         (1)  SL L 2011, L 77, str. 1. (SL, posebno izdanje na hrvatskom jeziku, poglavlje 9., svezak 1., str. 375.).
      
         (2)  SL L 2006, L 347, str. 1. (SL, posebno izdanje na hrvatskom jeziku, poglavlje 9., svezak 1., str. 120.).
      
         (3)  SL L 2013. L 284, str. 1.